text: ১টি হুইল চেয়ার আবদার
  ৭ বছর পার হলেও পায়নি প্রতিবন্ধী কার্ড
  ০৬ ডিসেম্বর ২০১৭, ০৫:২০ পিএম | জাহিদ
  মোঃ শাহজাহান ফকির, নান্দাইল (ময়মনসিংহ) প্রতিনিধি : ময়মনসিংহের নান্দাইল উপজেলার মুশুলী ইউনিয়নের রসুলপুর গ্রামের প্রতিবন্ধী আখির আবদার ১টি হুইল চেয়ার। জানা যায়, ৭বছর বয়সের সুন্দর ফুটফুটে প্রতিবন্ধী মেয়ে আখী রসুলপুর ফকিরবাড়ীর আজিজুলের কন্যা।
  দারিদ্রতার কষাঘাতে জর্জড়িত ঘরে সে প্রতিবন্ধী হয়ে জন্মলাভ করে। আখীর চোখের আলো থাকলেও নেই তার চলার মত সামর্থ্য। সারাদিন মায়ের কোলেই থাকতে হয়। বাবা-মায়ের গরিবের সংসার। বাবা প্রতিদিন সেলুনে কাজ করে কষ্টের মধ্যদিয়ে দুটি সন্তান নিয়ে কোনরকম সংসার চালায়। তার প্রতিবন্ধী পংগু মেয়েটির জন্য একটি হুইল চেয়ার কিনে দেওয়ার মত সামর্থ্য নেই তার।
  প্রতিবন্ধী আখি অন্যদের মত দিনের আলোয় চারপাশ ঘুরে দেখতে চায়। সরকারের দেওয়া প্রতিবন্ধী ভাতা পাইতে প্রতিবন্ধী কার্ড এবং ১টি হুইল চেয়ার পাওয়ার জন্য চেয়ারম্যান, মেম্বারকে বলেও ব্যর্থ হয়েছে। কান্নাজড়িত কন্ঠে আখি'র মা-বাবা উক্ত ইউনিয়নের মোঃ আতাউর রহমান বাচ্চু মুক্ত মনের লেখককে আখি'র বিষয় বর্ণনা করলে তিনি তাঁর ফেইসবুক আইডিতে তা প্রকাশ করে প্রতিবন্ধী আখির সহযোগীতা কামনা করেন।
  আখি'র মা আরও বলেন অভাবের সংসারে যেখানে নুন আনতে পানতা ফুরায় সেখানে আখি'র ইচ্ছা পূরনের জন্য মন কাদলেও হুইল চেয়ার কিনার সামর্থ্য নেই আমাদের। বিভিন্ন দুয়ারে দুয়ারে ঘুরে কোন ব্যবস্থা করতে পারছিনা। এই কথা বলে কান্নায় ভেঙ্গে পড়েন আখির মা। আখি'র সরকারী প্রতিবন্ধী ভাতা পাওয়ার জন্য সরকারের সংশ্লিষ্ট ব্যক্তি সহ সকলের সহযোগীতা কামনা করেন আখির মা-বাবা।